Direcția Generală Evaluare Impact, Controlul Poluării și Schimbări Climatice

Nr. înreg. DGEICPSC/125472/12.02.2024

**REFERAT DE APROBARE**

Prin Regulamentului nr. 2216/2004 Comisia Europeană (COM) a stabilit dispoziții generale, specificații tehnice și funcționale și cerințe în materie de gestionare și menținere privind sistemul de registre standardizat și securizat, format din registre întocmite sub forma unor baze de date electronice standardizate ce conțin elemente comune de date, și privind registrul comunitar independent de tranzacții. Regulamentul prevede, de asemenea, un sistem de comunicare eficient între registrul comunitar independent de tranzacții și registrul independent de tranzacții al CCONUSC.

În 2019 COM a aprobat Regulamentul delegat (UE) 1122/20119 de completare a Directivei 2003/87/CE a Parlamentului European și a Consiliului în ceea ce privește funcționarea registrului Uniunii. Prin acest Regulament COM aduce modificări substanțiale privind organizarea și funcționarea registrului Uniunii.

În acest sens a fost elaborat Ordinul ministrului mediului, apelor și pădurilor nr. 668/2022 pentru aprobarea Regulamentului privind gestionarea şi operarea conturilor din registrul Uniunii al emisiilor de gaze cu efect de seră, aflate sub jurisdicția statului român.

Prin extinderea aplicării schemei de comercializare a certificatelor de emisii de gaze cu efect de seră la sectorul maritim, companiile de transport maritim sunt obligate să deschidă contul de tranzacționare în Registrul Uniunii pentru îndeplinirea obligațiilor sub schema ETS.

Având în vedere cele menționate, supunem aprobării proiectul de ”*Ordin* *al ministrului mediului, apelor și pădurilor pentru modificarea și completarea anexei la Ordinul ministrul mediului, apelor și pădurilor nr. 668/2022 din 24 martie 2022 pentru aprobarea Regulamentului privind gestionarea şi operarea conturilor din registrul Uniunii al emisiilor de gaze cu efect de seră, aflate sub jurisdicția statului român”*.

**Director General**

**Dorina MOCANU**

Avizat,

Nicoleta DATCU, director general adjunct

Elaborat: Sergiu CRUCEANU, consilier superior, SRIDC